## Pravilnik o iskaznici osoba ovlaštenih za nadzor predmeta od plemenitih kovina

### NN 45/1992 (20.7.1992.), Pravilnik o iskaznici osoba ovlaštenih za nadzor predmeta od plemenitih kovina

# REPUBLIČKI ZAVOD ZA NORMIZACIJU I MJERITELJSTVO

Temeljem članka 29. stavak 2. Zakona o kontroli predmeta od dragocjenih
metala ("Službeni list SFRJ" br. 59/81, 59/66 i 20/89) Zakona
o preuzimanju Zakona o kontroli predmeta od dragocjenih metala koji se
u Republici Hrvatskoj primjenjuje kao republički Zakon ("Narodne novine"
br. 53/91), direktor Republičkog zavoda za normizaciju i mjeriteljstvo,
donosi

## PRAVILNIK

### o iskaznici osoba ovlaštenih za nadzor predmeta od plemenitih kovina

Članak 1.

Ovim se pravilnikom propisuje sadržaj i oblik iskaznice osoba ovlaštenih
za nadzor predmeta od plemenitih kovina (u daljnjem tekstu: iskaznica),
način izdavanja i zamjene te način vođenja popisa o izdanim i vraćenim
iskaznicama.

Članak 2.

Iskaznica iz članka 1. ovoga pravilnika pravokutnog je oblika, veličine
85 mm x 55 mm i izrađena je u polaroid tehnici ili tehnici zaštitnog tiska.

Prednja strana iskaznice iz stavka 1. ovog članka sadrži:

- na gornjoj lijevoj strani državni grb Republike Hrvatske,

- desno od državnog grba ispisuje se tekst: REPUBLIKA HRVATSKA, a ispod
Republički zavod za normizaciju i mjeriteljstvo,

- ispod državnog grba je prazan prostor za fotografiju ovlaštene osobe
preko koje je u gornjem desnom kutu otisnut pečat Republičkog zavoda za
normizaciju i mjeriteljstvo,

- desno od prostora za fotografiju ispisuje se oznaka: "ISKAZNICA
OSOBE OVLAŠTENE ZA NADZOR", a ispod koje se ispisuje na prvoj crti
ime, na drugoj prezime ovlaštene osobe, a na trećoj naziv ustrojbenog dijela
Zavoda,

- ispod prostora za fotografiju upisuje se jedinstveni broj građana
(JMBG).

Stražnja strana iskaznice iz stavka 1. ovog članka sadrži naslov "OVLAŠTENJE"
ispod kojeg je otisnut tekst: "lmatelj ove iskaznice ovlašten je obavljati
sve radnje u postupku nadzora predmeta od plemenitih kovina na osnovi odredaba
Zakona o kontroli predmeta od plemenitih kovina. Imatelj iskaznice može
zbog nadzora predmeta od plemenitih kovina ulaziti u prostorije u kojima
se predmeti od plemenitih kovina proizvode, stavljaju u promet ili drže
pripremljeni radi stavljanja u promet".

Slijeva na stražnjoj strani iskaznice ispod gornjeg teksta je broj iskaznice
prema popisu, a ispod mjesto i datum izdavanja iskaznice.

Zdesna na stražnjoj strani iskaznice je mjesto pečata i potpis ovlaštene
osobe koja izdaje iskaznicu.

Članak 3.

Iskaznicu izdaje direktor Republičkog zavoda za normizaciju i mjeriteljstvo.

Članak 4.

O izdanim i vraćenim iskaznicama vodi se popis u Zavodu.

Popis iz stavka 1. ovog članka sadrži: Ime i prezime ovlaštene osobe
kojoj je izdana iskaznica, naziv i sjedište ustrojbenog dijela Zavoda,
broj i datum izdavanja iskaznice, te odjeljak za opaske.

Članak 5.

Iskaznica vrijedi od dana njenog izdavanja do prestanka ovlaštenja za
obavljanje poslova ovlaštene osobe.

Ako ovlaštena osoba izgubi iskaznicu ili na drugi nažin ostane bez iskaznice,
mora o tome odmah pismeno obavijestiti neposrednog rukovoditelja, nestanak
obrazložiti te iskaznicu proglasiti nevažećom u "Narodnim novinama".

Na temelju potvrde o oglašavanju iskaznice nevažećom, direktor Zavoda
izdaje novu iskaznicu.

Članak 6.

Ovlaštena osoba koja je razriješena, dužna je iskaznicu vratiti Zavodu
s danom razrješenja.

Vraćena iskaznica poništava se i pohranjuje.

Članak 7.

Obrazac iskaznice s odgovarajućim sadržajem daje se uz ovaj pravilnik
i čini njegov sastavni dio.

Članak 8.

Danom stupanja na snagu ovog Pravilnika prestaje važiti Pravilnik o
sadržini i obliku službene legitimacije radnika koji rade na poslovima
kontrole ispravnosti i nadzora nad ispravnošću i žigosanjem predmeta od
dragocjenih metala u prometu i o vođenju evidencije o izdatim službenim
legitimacijama ("Službeni list SFRJ", br. 30/82).

Članak 9.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 023-01/92-01/02

Urbroj: 533-04-92-1

Zagreb, 19. lipnja 1992.

Direktor

**Aleksandar Čaklović, dipl. inž., v. r.**

---

```
_________________________________________________________________________________

REPUBLIKA HRVATSKA
Republički zavod za normizaciju i mjeriteljstvo

                                        ISKAZNICA
                                        OSOBE OVLAŠTENE ZA NADZOR

                                        ________________________________________

                                        ________________________________________

                                        ________________________________________

JMBG                                            (naziv ustrojbenog dijela zavoda)

________________________________________

_________________________________________________________________________________

_________________________________________________________________________________

OVLAŠTENJE

Imatelj ove Iskaznice ovlašten je obavljati sve radnje u postupku nadzora nad predmetima od plemenitih kovina na osnovi odredaba Zakona o kontroli predmeta od plemenitih kovlna.

Imatelj Iskaznice može zbog nadzora predmeta od plemenitih kovina ulaziti u prostorije u kojima se predmeti od plemenitih kovina proizvode, stavljaju u promet ili drže prlpremljeni radi stavljanja u promet.

Broj ________________________
Zagreb ______________________
                                                        Direktor ______________________

_________________________________________________________________________________

```

Pravilnik, NN 45/1992-1173